Grizvanga papago

Grizvanga papago (Brotogeris pyrrhoptera) ankaŭ Fajrflugila papago estas specio de papagoj en la familio papagedoj, latine Psittacidae indiĝenaj de Sudameriko. Ĝi troviĝas ĉefe en Ekvadoro kaj ankaŭ iom en norda Peruo. BirdLife International (2021). "Grey-cheeked Parakeet, Brotogeris pyrrhoptera". IUCN Red List of Threatened Species. 2021: e.T22685966A195043485. doi:10.2305/IUCN.UK.2021-3.RLTS.T22685966A195043485.en. Alirita la 21an de Februaro 2023. 

Taksonomio kaj sistematiko
La Grizvanga papago estis priskribita kaj nomita de John Latham en 1801. Ĝi estas monotipa. Ĝi kaj la oranĝmentona papago (B. jugularis) estas frataj specioj.Collar, N. kaj P. F. D. Boesman (2020). Gray-cheeked Parakeet (Brotogeris pyrrhoptera), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA. doi.org Alirita la 21an de Februaro, 2023Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 30a de Januaro 2023. A classification of the bird species of South America. American Ornithological Society.  Alirita la 30an de Januaro, 2023

Aspekto
maldekstre|thumb|En kaptiteco en Cuenca, Ekvadoro
La grizvanga papago estas 19 ĝis 20,5 cm longa kaj pezas inter 60 kaj 68 g. Plenkreskuloj estas plejparte verdaj, pli palaj kaj flavaj sube. Ili havas palbluan kronon, palcindrecajn grizajn vangojn kaj flankojn de la kolo, kaj blankecajn okulringon kaj bekon. Iliaj ĉefaj kovriloj estas malhelbluaj kaj iliaj subflugiloj oranĝaj ĝis oranĝruĝaj. Nematuraj birdoj havas verdajn anstataŭ bluajn kronojn.

Distribuado kaj habitato
La grizvanga papago troviĝas ekde la provinco Manabí en okcidenta Ekvadoro suden ĝis la ekstrema nordokcidenta Peruo en la norda parto de la departemento Piura. Ĝi loĝas en diversaj pejzaĝoj, inkluzive de kaj foliaj kaj ĉiamverdaj arbaroj kaj pli malfermaj maldensarbaroj, kaj ankaŭ veprejoj kaj kultivitaj areoj. Ĝia alteco atingas nur 300 m en la norda parto de sia teritorio, sed ĝis 1 550 m en la sudo.

Kutimaro
Movoj
Oni supozas, ke la grizvanga papago faras kelkajn laŭsezonajn movojn.

Manĝado
La dieto de la grizvanga papago inkluzivas florojn, semojn kaj fruktojn de diversaj plantoj kaj oni supozas, ke ĝi ankaŭ manĝas kultivitajn bananojn.

Reproduktado
La reprodukta sezono de la grizvanga papago ŝajnas esti koncentrita de januaro ĝis marto. Ĝi ofte nestas en naturaj kavaĵoj en grandaj kavaj arbobranĉoj, sed ankaŭ elfosas nestojn en arbaraj termitejoj. En kaptiteco, la ovodemetado estas de kvar ĝis sep ovoj, kaj la idoj elnestiĝas ĉirkaŭ ses semajnojn post eloviĝo.

Referencoj

 Parrots: A Guide to Parrots of the World; 1998, 
 Handbook of the Birds of the World Vol 4, Josep del Hoyo editor, 
 "National Audubon Society" The Sibley Guide to Birds, de David Allen Sibley, 

Eksteraj ligiloj
 World Parrot Trust Parrot Encyclopedia - Species Profiles

Kategorio:Papagoformaj
Kategorio:Papagedoj
Kategorio:Birdoj de Sudameriko
Kategorio:Birdoj de Ekvadoro
Kategorio:Birdoj de Peruo